# PATVIRTINTA

# Lietuvos automobilių kelių direkcijos

# prie Susisiekimo ministerijos

# direktoriaus

# 2017 m. vasario d.

# įsakymu Nr. V-

# **MĖGĖJIŠKŲ SOCIALINĖS REKLAMOS VAIZDO SIUŽETŲ SAUGAUS EISMO TEMA**

# **SUKŪRIMO KŪRYBINIŲ DARBŲ KONKURSO**

# **NUOSTATAI**

# **I SKYRIUS**

BENDROSIOS NUOSTATOS

1. Socialinės reklamos vaizdo siužetų saugaus eismo tema sukūrimo kūrybinių darbų konkurso nuostatai reglamentuoja:
   1. konkurso dalyvių kūrybinių darbų organizavimo tvarką;
   2. reikalavimus, keliamus vaizdo klipams;
   3. apdovanojimų tvarką.
2. Konkursą organizuoja Lietuvos automobilių kelių direkcija prie Susisiekimo ministerijos ir Lietuvos Respublikos švietimo ministerijos deleguotas Lietuvos mokinių neformaliojo švietimo centras.
3. Konkurse kviečiami dalyvauti visi norintys, turintys minčių ir neabejingi saugiam eismui Lietuvos ir užsienio šalių švietimo, kultūros įstaigų, neformaliojo vaikų švietimo, suaugusiųjų švietimo, aukštųjų mokyklų, profesinio mokymo įstaigų mokiniai, studentai, visuomeninių organizacijų atstovai ir pavieniai asmenys.

II SKYRIUS

KONKURSO TIKSLAS IR UŽDAVINIAI

1. Konkurso tikslas – atkreipti eismo dalyvių dėmesį į saugaus eismo svarbą, skatinti visus eismo dalyvius kelyje elgtis atsakingai, gerbti vieni kitus, neviršyti leistino ir saugaus važiavimo greičio, kurti nepakantumo atmosferą neblaiviems, nepagarbiems, įžūliems vairuotojams ir kitiems Kelių eismo taisyklespažeidinėjantiems eismo dalyviams, skatinti pėsčiuosius, dviračių vairuotojus ir vadeliotojus naudoti atšvaitus, žibintus, kitas saugos priemones su šviesą atspindinčiais elementais, vairuotojus ir keleivius segtis saugos diržus.
2. Konkurso uždaviniai:
   1. skatinti visus eismo dalyvius atsakingai elgtis kelyje;
   2. propaguoti saugų eismą;
   3. atkreipti dėmesį į eismo dalyvių Kelių eismo taisyklių pažeidimus;
   4. ugdyti eismo dalyvių kultūrą ir atsakomybę, mažinti avaringumą keliuose.

**III SKYRIUS**

**KONKURSO SĄLYGOS IR VERTINIMAS**

1. Vaizdo siužetų tema – saugus eismas.
2. Temos variantai:
   1. skatinti vairuotojus neviršyti greičio;
   2. skatinti vairuotojus nevairuoti neblaivius arba (ir) neleisti vairuoti neblaiviems asmenims (nepakantumas neblaiviems vairuotojams);
   3. skatinti keleivius važiuojant užsisegti saugos diržus, akcentuoti, kad ant galinės sėdynės sėdintys keleiviai visada segtųsi saugos diržus; vaikus vežti automobilinėse kėdutėse;
   4. skatinti pėsčiuosius (ir) dviratininkus nešioti taisyklingai prisegtus ar (ir) užsidėtus atšvaitus, vilkėti liemenes ir (ar) naudoti kitas priemones su šviesą atspindinčiais elementais;
   5. skatinti pėsčiuosius visada saugiai eiti per gatvę (kelią) per nereguliuojamą perėją, sankryžą ar pan.;
   6. skatinti visus eismo dalyvius kelyje elgtis kultūringai ir atsakingai (nekalbėti mobiliaisiais telefonais, nenaršyti internete vairuojant, neiti per kelią užsidėjus gobtuvą, ausinukus, kalbant telefonu ir pan.;
   7. skatinti saugų dviratininkų eismą (tvarkingas dviratis, atšvaitai, ryškiaspalvės liemenės, taisyklingas važiavimas per kelią, dviračio vedimas per pėsčiųjų perėja ir pan.);
   8. skatinti visuomenės švietimą ir eisme naudoti techniškai tvarkingas eismo priemones.
3. Teikiami darbai: 25–30 sekundžiųtrukmės vaizdo siužetas mp4 formatu ir socialinės reklamos vaizdo siužetų saugaus eismo tema filmografinė kortelė (žr. priedą).
4. Siužeto gamybos technologija gali būti įvairi (animacija ar filmavimas ar pan.)
5. Vaizdo siužetas gali būti sukurtas vieno autoriaus arba gali būti kolektyvinis darbas. Vaizdo siužetai gali būti sukurti mėgėjiškomis filmavimo ir (ar) montavimo priemonėmis. Vaizdo siužetai privalo būti nufilmuoti Lietuvoje.
6. Darbus vertina organizatoriaus (Lietuvos automobilių kelių direkcijos prie Susisiekimo ministerijos) sudaryta vertinimo komisija, atsižvelgdama į temos suvokimą, aiškumą, įtaigumą, idėjos originalumą ir meninę raišką. Plagiatai, nekokybiški, neetiški siužetai konkurse nevertinami.
7. Vertinimo komisija iš kiekvienos dalyvių grupės atrenka laureatus, diplomantus. Laureatų skaičių numato konkurso vertinimo komisija ir organizatoriai.
8. Skiriamos šios konkurso dalyvių grupės:
   1. I grupė – 11–14 metų mokiniai;
   2. II grupė – 15–18 metų mokiniai;
   3. III grupė – 19–25 metų (studentai);
   4. IV grupė – 26 metų ir vyresni.
9. Pateikdami konkursui kūrybinius darbus dalyviai suteikia organizatoriams teisę juos naudoti. Organizatoriai gautus vaizdo klipus turės teisę prireikus rodyti ir platinti internete. Labiausiai patinkantis klipas ar klipo idėja galės būti panaudota kuriant vaizdo siužetą, skirtą transliuoti televizijose.
10. Nuplagijuoti darbai (idėjos) komisijos sprendimu gali būti nevertinami.

## **IV SKYRIUS**

## **KONKURSO VYKDYMO TVARKA**

1. Konkursas organizuojamas dviem etapais:
   1. I konkurso etapas – medžiagos rinkimas, kūryba ir vaizdo siužetų pristatymas organizatoriams iki 2017 m. gegužės 2 d.;
   2. II konkurso etapas – organizatorių numatyta tvarka pateiktų darbų vertinimas, vaizdo siužetų peržiūra ir aptarimas baigiamojo renginio metu.
2. Vaizdo klipus iki 2017 m. gegužės 2 d. 15.00 val. galima pateikti:
   1. įrašytus į skaitmeninę laikmeną adresu J. Basanavičiaus g. 36 (308 kabinetas), Vilnius;
   2. persiųsti per interneto failų perdavimo platformą [www.wetransfer.com](http://www.wetransfer.com/) (el. paštas [natalija.kvietkausiene@lakd.lt](mailto:egle.nemanyte@lakd.lt)).
3. Siunčiant darbą turi būti pateikta užpildyta filmografinė kortelė (el. paštas natalija.kvietkausiene@lakd.lt).
4. Organizatoriai informuos konkurso dalyvius ir nugalėtojus apie konkurso rezultatus ir baigiamąjį renginį nurodytais elektroninio pašto adresais.

**V SKYRIUS**

**BAIGIAMOSIOS NUOSTATOS**

1. Vaizdo siužetų kūrėjai bus pakviesti į baigiamąjį renginį. Jo metu bus paskelbti geriausi vaizdo siužetai ir apdovanoti jų autoriai.
2. Baigiamasis renginys planuojamas 2017 m. gegužės mėnesį. Apie renginio vietą bus pranešta vėliau.
3. Papildomą informaciją teikia Tarptautinių ryšių ir komunikacijos skyriaus vyriausioji specialistė Natalija Kvietkauskienė, el.p natalija.kvietkauskiene@lakd.lt, tel. +370 5 232 9738.

\_\_\_\_\_\_\_\_\_\_\_\_\_\_\_\_